07/04/2022 | Administración LocalMunicipal
A Coruña
Planeamento e Xestión do Solo
Anuncio de aprobación definitiva da modificación puntual do Plan xeral de ordenación municipal da Coruña no polígono 029 “A Sardiñeira” (expediente 631/2016/290)

ANUNCIO O Pleno do Concello, na sesión que tivo lugar o 3 de febreiro de 2022, aprobou definitivamente o documento denominado “Modificación puntual do Plan xeral de ordenación municipal de A Coruña, no Polígono POL O29 “A Sardiñeira”. Documento para aprobación definitiva. Decembro 2021”, redactado pola oficina técnica municipal. Contra este acordo, con carácter de disposición administrativa de carácter xeral, pódese interpoñer directamente recurso contencioso-administrativo perante a sala correspondente do Tribunal Superior de Xustiza no prazo de dous meses que se contarán a partir do día seguinte ao desta publicación. O acordo de aprobación definitiva da modificación puntual publicouse no Diario Oficial de Galicia núm.33, do 17 de febreiro de 2022. A modificación puntual aprobada foi inscrita no Rexistro de Ordenación do Territorio e Planeamento Urbanístico de Galicia o 29 de marzo de 2022. O documento completo da modificación aprobada pódese consultar no enderezo electrónico https://www.coruna. gal/urbanismo, no parágrafo “planeamento/planeameto vixente”; ou ben desde a mesma web, a través do visor “Desenvolvemento do planeamento”; así como de maneira presencial nas dependencias da Área municipal de Urbanismo. De seguido publícanse as determinacións normativas da modificación puntual aprobada, segundo o establecido nos artigos 82.3 da Lei 2/16, e 65.2 por remisión do 70.2 da Lei 7/1985, do 2 de abril, reguladora das bases do réxime local. A Coruña, 31 de marzo de 2022 A alcaldesa P. D. (Decreto 3847, do 27.06.2019) A directora da Área de Urbanismo María Hernández García 3.1.1. Ordenanzas de aplicación. Artigo 1.º.–CONSIDERACIÓNS XERAIS. En todos os aspectos non regulados nesta modificación puntual, estarase ao disposto nas ordenanzas e normativa do PXOM/13 vixente de A Coruña. Artigo 2.º.–Norma zonal 2. ENSANCHE, Subzona 2.4. a. Mazá intensiva.1. Ámbito. Esta ordenanza será de aplicación exclusivamente no bloque A, nordeste, identificado co código “2.4. a” no plano O6. “Zonificación” e ficha POL O29 “A Sardiñeira”, do ámbito da modificación puntual.2. Tipoloxía característica. A tipoloxía edificatoria é a de mazá pechada compacta, mesmo que a definida para a Subzona 2.4. Mazá intensiva.3. Obras admitidas. Admítense todo tipo de obras das descritas nos artigos 1.4.8. Obras nos edificios, 1.4.9. Obras de demolición e 1.4.10. Obras de nova edificación, do Título I, do PXOM/13 vixente.4. Condicións da edificación. Estarase ao disposto na Norma Zonal 2, Subzona.4, regulada no PXOM vixente de A Coruña, coas seguintes alteracións: a) Parcela mínima. Estarase ao disposto no artigo 7.2.2. Norma Zonal 2. Ensanche, das NN. UU. do PXOM/13 vixente. b) Aliñación exterior e fondo edificábel. Estarase ao disposto no artigo 7.2.2. Norma Zonal 2. Ensanche, das NN. UU. do PXOM/13 vixente. c) Separacións a lindeiros. Estarase ao disposto no artigo 7.2.2. Norma Zonal 2. Ensanche, das NN. UU. do PXOM/13 vixente. d) Condicións de ocupación. A parcela poderá ocuparse o 100% en todas as plantas. e) Rasante e cotas de referencia. Aos efectos da medición da altura da edificación as rasantes serán as estabelecidas na cartografía oficial de referencia na rúa Puerto Rico. f) Número de plantas edificables. Defínense graficamente no plano O6. “Zonificación” e no plano 5. “Seccións da proposta”, e mediranse dende a rúa Puerto Rico. Considérase como altura da edificación a do edificio estremeiro existente na rúa Puerto Rico, que se manterá constante para todo o novo edificio, non podendo en ningún caso superar esta. g) Edificabilidade. A edificabilidade asignada para o bloque nestas normas é a seguinte: A. Bloque nordeste. 1.376,08 m 2 c A planta que resulta da diferenza de cota entre a Praza da Sardiñeira e a rúa Puerto Rico, que ten acceso por esta última, computará edificabilidade segundo se establece na Lei do Solo de Galicia. h) Altura de pisos. A altura dos pisos será a regulada nas Normas Xerais do PXOM/13, art.6.4.3., aptdo.4, coas limitacións da normativa de habitabilidade. A altura libre máxima da planta baixa poderá ser de 4,40 m. m) Porches e recuamentos. Permítense porches ou zonas porticadas na planta baixa, sempre que sexan de uso público, que non se poderán pechar. Permítense recuamentos na planta baixa para configurar espazos privados de uso público de acceso ao portal. n) Axardinamento dos patios de mazá. Dado que a mazá é de tipoloxía compacta, este apartado do artigo 7.2.2. das NN. UU. do PXOM/13 non resulta de aplicación. ñ) Aparcadoiros. Dadas as dimensións e xeometría do bloque, non se estabelecen aparcadoiros mínimos obrigatorios para a parcela, aínda que se admiten para as plantas baixa e baixo rasante.5. Réxime de obras nos edificios existentes. Resultará de aplicación o réxime regulado no artigo 7.2.2. Norma Zonal 2, do PXOM/13 vixente.6. Condicións dos usos. Resultará de aplicación o réxime de usos regulado no artigo 7.2.2. Norma Zonal 2, do PXOM/13 vixente, coas seguintes modificacións: a) Usos característicos. O uso característico é o Residencial, suxeito a algún réxime de protección pública. b) Usos asociados. Admitiranse nas condicións reguladas na Norma Zonal 2. c) Usos compatíbeis. Os usos complementarios admitiranse exclusivamente na planta baixa. Non se admiten usos alternativos. d) Usos prohibidos. O resto. Artigo 3.º.–Norma Zonal 3. EXTENSIÓN EDIFICATORIA EN TIPOLOXÍA DE BLOQUES, Subzona 3.2. a. Ámbito. Esta ordenanza será de aplicación exclusivamente nos bloques B, C e D: noroeste, oeste e sueste, respectivamente, identificados co código “3.2. a” no plano O6 “Zonificación” e ficha POL O29 “A Sardiñeira”, do ámbito da modificación puntual.1. Tipoloxía característica. A tipoloxía edificatoria é a de bloque aberto sen parcela privada en torno á edificación, mesmo que a definida para a Subzona 3.2. 2. Obras admitidas. Admítense todo tipo de obras das descritas nos artigos 1.4.8. Obras nos edificios, 1.4.9. Obras de demolición e 1.4.10. Obras de nova edificación, do Título I, do PXOM/13 vixente.3. Condicións da edificación. Estarase ao disposto na Norma Zonal 3, Subzona 2. regulada no PXOM vixente de A Coruña, coas seguintes alteracións: a) Parcela mínima. Estarase ao disposto no artigo 7.2.3. Norma Zonal 3. Extensión edificatoria en tipoloxía de bloques, das NN. UU. do PXOM/13 vixente. b) Aliñacións e altura das edificacións. As aliñacións defínense graficamente no plano O6. Zonificación. As alturas dos bloques defínense graficamente no plano O6. “Zonificación”, plano S1. “Seccións da proposta” e ficha POL O29 “A Sardiñeira”. A altura máxima dos bloques medirase dende a cota de implantación da planta baixa na parcela. A estes efectos estarase ao disposto no artigo 6.3.5. Rasantes e cotas de referencia, apartado 5, das NN. UU. do PXOM/13 vixente. As plantas deberán cumprir co disposto no artigo 6.4.4. das NN. UU. do plan xeral vixente. Para o caso de que pola diferencia de cotas no terreo sexa preciso graduar a cota da planta baixa, os saltos produciranse nas liñas de cambio de altura estabelecidas polo plan xeral para cada unha das parcelas e procurarase a continuidade das placas de piso para cada un dos bloques, tal como se reflicte no plano S1 “Seccións da proposta”. c) Edificabilidade. A edificabilidade asignada para cada un dos bloques nestas normas, é a seguinte: B. Bloque noroeste. 3.653,79 m 2 c C. Bloque oeste. 4.645,85 m 2 c D. Bloque sueste. 3.240,00 m 2 c No bloque C destinaranse como mínimo 150 m 2 c para uso comercial en planta baixa. d) Porches, recuamentos e separación a lindeiros e entre edificacións. Permítense porches ou zonas porticadas na planta baixa sempre que sexan de uso público, que non se poderán pechar. No caso de incorporalos ao deseño, deberan ser continuos para todo o bloque de maneira que as circulacións públicas peonís constitúan unha secuencia. Permítense recuamentos na planta baixa para configurar espazos privados de uso público de acceso ao portal. Nas plantas superiores permítense recuamentos ao obxecto da configuración volumétrica do edificio. Neste caso, se como consecuencia destes recuamentos aparecesen terrazas, computaríase a edificabilidade segundo o estabelecido no vixente PXOM e RLSG/16. Non se permiten separacións a lindeiros nin entre edificacións. e) Condicións de ocupación. A parcela poderá ocuparse ao 100%. f) Altura de pisos. Estarase ao disposto no artigo 7.2.3. Norma Zonal 3. Extensión edificatoria en tipoloxía de bloques, das NN. UU. do PXOM/13 vixente. g) Entreplantas. Estarase ao disposto no artigo 7.2.3. Norma Zonal 3. Extensión edificatoria en tipoloxía de bloques, das NN. UU. do PXOM/13 vixente. g. bis) Patios. Estarase ao disposto no artigo 7.2.3. Norma Zonal 3. Extensión edificatoria en tipoloxía de bloques, das NN. UU. do PXOM/13 vixente. h) Saíntes e voos. Estarase ao disposto no artigo 7.2.3. Norma Zonal 3. Extensión edificatoria en tipoloxía de bloques, das NN. UU. do PXOM/13 vixente. i) Cornixas e aleiros. Estarase ao disposto no artigo 7.2.3. Norma Zonal 3. Extensión edificatoria en tipoloxía de bloques, das NN. UU. do PXOM/13 vixente. j) Condicións de estética. Estarase ao disposto no artigo 7.2.3. Norma Zonal 3. Extensión edificatoria en tipoloxía de bloques, das NN. UU. do PXOM/13 vixente. k) Aparcadoiros. Estabelécese un número mínimo de prazas de aparcadoiro privado para o conxunto dos bloques de 193 pzs. Cun reparto estimado de: Bloque B: unha praza cada 60 m 2 edificados. Total 61 prazas. Bloque C: unha praza cada 60 m 2 edificados. Total 78 prazas. Bloque D: unha praza cada 60 m 2 edificados. Total 54 prazas. Non obstante, mediante a tramitación dun estudo de detalle de ordenación de volumes que abranga os tres bloques proxectados, poderase facer outro reparto alternativo para aproveitar mellor as condicións xeométricas das parcelas, porén sempre respectando o número mínimo de prazas privadas totais.4. Réxime de obras nos edificios existentes. Resultará de aplicación o réxime regulado no artigo 7.2.3. Norma Zonal 3, do PXOM/13 vixente.5. Condicións dos usos. Resultará de aplicación o réxime de usos do artigo 7.2.3. Norma Zonal 3, do PXOM/13, coas seguintes modificacións: a) Usos característicos. Bloques B e D, Residencial libre. Bloque C, Residencial VPP (3.730,21 m 2 c), Residencial libre (765,64 m 2 c) e Comercial (150,00 m 2 c). b) Usos asociados. Admitiranse nas condicións reguladas na Norma Zonal 3. c) Usos compatíbeis. Os usos complementarios admitiranse exclusivamente na planta baixa, ou en substitución do uso residencial libre. Os usos alternativos admitiranse exclusivamente en substitución do residencial libre. d) Usos prohibidos. O resto. Artigo 4.º.–NORMAS DE URBANIZACIÓN. Con carácter xeral estarase ao disposto no PXOM/13 de A Coruña, ao previsto na Lei 7/2015 “Real decreto legislativo, de 30 de octubre por el que se aprueba el texto refundido de la ley del suelo y rehabilitación urbana” e a Lei 3/2007 “Ley orgánica de 22 de marzo, para la igualdad efectiva de mujeres y hombres”. Ademais cumpriranse os seguintes termos: a) Deseño de percorridos accesibles incorporando ramplas cando fose necesario. b) Deseño de percorridos seguros e con boa iluminación, e cunha relación axeitada co resto dos espazos públicos. c) Deseño de carril-bici, que permita unha mobilidade eficiente e inclusiva. d) Utilización de luminarias de alumeado público tipo LED, de baixo consumo. e) No deseño dos espazos libres utilizaranse especies que non necesiten dun rego excesivo, así como pavimentos que garantan a permeabilidade do solo. f) Instalación de aparcadoiros para bicicletas nas proximidades do ámbito e de paradas adecuadas para o transporte público. g) Nas avenidas urbanas prevese a creación de bandas arboradas que filtren e minimicen tanto o ruído como os gases nocivos. h) Como mínimo plantaranse un total de 160 árbores. As especies escolleranse segundo os criterios establecidos no vixente PXOM. Situaranse en ringleira en beirarrúa a razón dunha árbore cada 15 metros, así coma nos sobreanchos da mesma. Tamén se situarán nas superficies dedicadas exclusivamente a aparcamento cunha árbore cada 3 prazas de aparcamento. O resto situaranse agrupados no espazo libre público.